1995 – 96. – 1065 ár frá stofnun Alþingis . 120. löggjafarþing . – 94. mál . við frv. til l . um framhaldsskóla . Frá Svavari Gestssyni . Við 6. gr . Í stað 2. málsl. 2. mgr. komi tveir nýir málsliðir , svohljóðandi : Tveir eru skipaðir samkvæmt tilnefningu sveitarstjórnar / sveitarstjórna . Tveir eru skipaðir samkvæmt tilnefningu starfsmannafundar viðkomandi skóla og skal a.m.k. annar þeirra vera kennari en einn skipaður án tilnefningar og skal hann búsettur í sveitarfélagi sem á aðild að skólanum . Við 11. gr. 1. málsl. 2. mgr. orðist svo : Menntamálaráðherra skipar skólameistara til fimm ára í senn að fenginni tillögu hlutaðeigandi skólanefndar og umsögn kennarafundar viðkomandi skóla . Við 21. gr . Við 1. mgr. bætist nýr málsliður , svohljóðandi : Í aðalnámskrá skal tilgreina mat á námi til námseininga . Við 22. gr . Við bætist ný málsgrein , svohljóðandi : Kennarafundur fjallar um skólanámskrá og samþykkir hana fyrir sitt leyti . Skólameistari fylgist með framkvæmd hennar . Við 28. gr. 2. málsl. 1. mgr. orðist svo : Í starfsgreinaráði skulu eiga sæti fulltrúar tilnefndir af samtökum atvinnurekenda , launamanna og kennara í viðkomandi starfsgreinum og einn fulltrúi menntamálaráðherra . Við bætist nýtt ákvæði til bráðabirgða , svohljóðandi : Ákvæði 3. gr. koma til framkvæmda þegar gerðir hafa verið kjarasamningar við starfsmenn skólanna á grundvelli þessara laga í fyrsta sinn .